
Consorci de Comerg,
Artesania i Moda
de Catalunya





Plec de prescripcions tècniques per a la contractació administrativa per procediment obert simplificat dels serveis de creativitat, conceptualització, disseny i producció d’una campanya de publicitat institucional per potenciar el comerç de proximitat.
Clàusula primera. Objecte.

L’objecte d’aquesta contractació és el servei de creativitat, conceptualització, disseny i producció d’una campanya de publicitat institucional per a potenciar el comerç de proximitat
Clàusula segona. Contingut dels serveis a prestar

Les empreses contractistes hauran de realitzar els serveis següents:

- creativitat, conceptualització, disseny, realització i producció d’una campanya de publicitat institucional per a potenciar el comerç de proximitat
S’adjunta brífing annex amb les característiques tècniques del servei. 

La campanya inclou els materials descrits al punt 6 del brífing annex que detalla les peces que caldrà produir. 

Clàusula tercera. Condicions i terminis de lliurament dels materials

L’empresa contractista haurà de fer un primer lliurament del material necessari per a l’inici de la difusió de la campanya, el termini màxim de lliurament serà de 25 dies naturals des de la formalització del contracte.  

Aquest primer lliurament de material inclou, com a mínim, els espots, les falques, els màster i les adaptacions necessàries per a l’inici de la difusió de la campanya a la premsa escrita, el mitjà exterior i els mitjans digitals. 

Quan els materials estiguin produïts, aprovats i llestos per a la seva inserció als mitjans el lliurament es realitzarà a través dels següents canals: 

El lliurament dels espots es farà mitjançant la pujada a la plataforma de distribució digital d’arxius publicitaris “Adstream” o similar. També es podria entregar els màsters a les diferents cadenes via correu electrònic, via suport digital o ftp’s pròpies de cadascuna sempre que els terminis ho permetin.

El lliurament de les falques i dels fitxers que continguin les adaptacions dels anuncis (premsa escrita, mitjà exterior i mitjans digitals) es farà mitjançant l’enviament d’un correu electrònic, o enllaç a una plataforma d’intercanvi d’arxius, a l’empresa que gestioni les insercions als mitjans.

En el cas dels baners per als mitjans digitals es pot requerir la pujada dels materials a servidors de publicitat on-line. 

Un cop iniciada la difusió de la campanya, el Consorci de Comerç, Artesania i Moda de Catalunya (CCAM), pot requerir noves peces i adaptacions del material en funció de les necessitats i la planificació de la difusió, fins esgotar el nombre total de peces creatives i adaptacions que s’establiran a l’oferta finalment adjudicada.  

El termini màxim de lliurament de material addicionals de campanya serà de 5 dies naturals des de la seva de la petició.

El termini màxim de lliurament de les adaptacions serà de 10 hores des de la seva petició.

Clàusula quarta. Obligacions específiques del contractista
El contractista es compromet a posar tots els mitjans personals i materials que siguin precisos per a la correcta execució de les tasques a desenvolupar i a facilitar tota la informació i assistència necessàries per a la utilització dels resultats aportats. La propietat dels treballs adjudicats correspondrà a l’Administració de la Generalitat de Catalunya i ningú podrà fer-ne ús sense la seva autorització.

Representant de l’empresa contractista davant del CCAM i direcció tècnica 

L’empresa licitadora, en la seva oferta, haurà de fer constar la persona que serà la responsable de l’empresa davant del CCAM, expressant el nom i cognoms, i el correu electrònic, fax i telèfons fix i/o mòbil de l’empresa.

Aquesta persona haurà de centralitzar les relacions entre l’empresa contractista i els responsables de CCAM i assumirà la direcció tècnica del personal que aporti per dur a terme aquesta contractació.

Com a representant de l’empresa contractista davant el CCAM i com a director/a tècnic, aquesta persona durà a terme el seguiment i control de l’execució del contracte a nivell econòmic i tècnic; l’emissió de les certificacions i facturació dels serveis realitzats; la resolució de les incidències que puguin sorgir, així com el lliurament de la informació i documentació que el CCAM sol·liciti a l’empresa en relació amb l’execució d’aquest contracte, a més la coordinació tècnica dels treballs que són objecte d’aquest contracte conjuntament amb la el Cap de Comunicació del CCAM.

Amb aquesta finalitat, les empreses licitadores, en la seva oferta, designaran la persona responsable per dur a terme aquesta direcció tècnica, amb l’adequada qualificació tècnica i professional. (Vegeu solvència tècnica requerida).

1. Antecedents

1. El Consorci de Comerç, Artesania i Moda de Catalunya (CCAM) és l’organisme que té entre d’altres les funcions d’impulsar les accions de foment, promoció i desenvolupament del comerç a Catalunya, mitjançant diferents instruments amb l’objectiu d’atendre les necessitats concretes d’aquests sectors amb una idiosincràsia i una identitat pròpies en el teixit econòmic català.

2. El comerç és un dels sectors d’activitat més importants de l’economia catalana, amb prop de 100.000 establiments que generen ocupació a gairebé mig milió de persones, de les quals 328.500 en el comerç al detall.

3. La darrera campanya publicitària al sector comerç es va realitzar l’any 2021 amb l’objectiu de donar vida als centres de les ciutats desprès de la pandèmic del COVID.

2. Objectius i missatge

Objectius de comunicació:

· Destacar la importància del comerç urbà de proximitat que configura un model d’ocupació del territori que garanteix el proveïment dels ciutadans evitant desplaçaments a la perifèria. Creant estructures comercials de proximitat que garanteixen la sostenibilitat del territori.

Missatge:

· S’ha de transmetre un missatge clar envers la funció del comerç urbà, les avantatges de la proximitat i els seus valors. 

· Ha de quedar palès que el comerç dona vida i llum als pobles i ciutats.
· Un poble o ciutat sense comerç, és una població buida i fosca, sense vida.
3. Públic objectiu

Ciutadans/es de Catalunya. 

4.  To i estil de la campanya  

· El missatge ha de ser engrescador, de manera que animi als ciutadans a comprar a la seva ciutat,. També ha de mostrar un comerç de qualitat i aspiracional.
· Cal que el ciutadans/nes es puguin sentir plenament identificat i entenguin de manera molt clara el missatge de la campanya.

· No pot ser discriminatori amb la resta de Comerç.

5.  Elements de la comunicació 

Els diferents elements que s’han d’aplicar a l’hora de dissenyar la campanya es detallen a continuació: 

Logotip Generalitat de Catalunya. Es reproduirà el logotip de la Generalitat de Catalunya d’acord amb la normativa del Programa d’identificació visual (PIV). 

http://identitatcorporativa.gencat.cat/ca/descarregues/departaments-i-imatges-propies/departament-accio-exterior-relacions-institucionals-i-transparencia/
Logo Generalitat: composició horitzontal color.
6. Peces de la campanya      

Caldrà crear, dissenyar i produir totes les peces necessàries en funció de la proposta creativa per a la difusió d’una campanya multimèdia de gran abast 
El material s’haurà de lliurar com a màxim 25 dies naturals després de la data de signatura del contracte.

Els mitjans que es contemplaran per vehicular i difondre el missatge són:

Mitjans/canals audiovisuals (televisió, cinema, online...):

- Espot o espots d’una durada màxima de 25 segons..

Mitjans radiofònics:

- Falca o falques d’una durada de 20 segons.

Mitjans impresos: 

- Originals de l’anunci publicitari per als mitjans impresos en format vertical i horitzontal (1 i ½ pàgina).
- Original per cartelleria.

Mitjà exterior:

Tots aquells formats que requereixin els diferents suports de campanya.

Formats: vertical (l’estàndard d’opis, banderoles,...) i formats especials (busos, lones, etc)
Mitjans digitals:

- Peça o peces en els formats estàndards habituals per a campanya display

- Peces especifiques amb la creativitat i missatge adaptats per a la difusió de la campanya a les xarxes socials (stories, vídeos, imatges, etc.)..

A continuació, s’exposa el detall de la producció que es requereix per a cada mitjà:

Mitjans audiovisuals:

Creativitat i producció i realització del o els espots. A partir de la idea creativa, el concepte audiovisual i els elements aprovats i un cop consensuats els detalls de la producció, es realitzarà el rodatge, realització, edició, muntatge i post –producció dels mateixos.

En la proposta tècnica caldrà presentar:

-Guió gràfic (story) degudament desenvolupat, escaleta i identificació dels elements que intervenen en l’espot. Es podrà també presentar una maqueta o animàtic que mostri l’estil i tipologia d’imatges i la proposta de muntatge.

També caldrà presentar  una fitxa amb els detalls tècnics previstos per a la producció dels espots/vídeos:
Equip de filmació i recursos d’edició i post-producció. 

Personal adscrit a la producció.
Possibles localitzacions i càsting.
Proposta de seqüències de vídeo i/o imatges estàtiques que provenen d’arxiu o biblioteca, si la proposta creativa dels vídeos així ho recull, amb el compromís de respectar la llicència d'ús en cada cas.

Es requerirà l’adaptació del format dels espots per a la seva difusió als mitjans online (pre-roll, vídeo-in-banner, robavídeo, billboard-vídeo, ...)

Mitjans radiofònics:

Creativitat i producció de falques. Desprès de revisar i aprovar els guions definitius i les veus de locució es realitzarà l’enregistrament i post –producció de les falques.
En la proposta tècnica caldrà presentar proposta de text-guions escrits.

Mitjans impresos:

Creativitat i producció de l’anunci o anuncis gràfic/s per a la premsa escrita. Caldrà presentar proposta de l’anunci en format vertical (pàgina) i horitzontal (1/2 pàgina). Original per a pòster. 
Es lliurarà el màster en obert de cadascuna de les versions aprovades de l’anunci i les adaptacions d’aquest a les mides dels suports de premsa a on s’inserirà l’anunci, d’acord amb el llistat que facilitarà l’empresa que gestioni el pla de mitjans (es preveuen 20 adaptacions). 

Mitjà exterior:

Creativitat i producció de l’anunci per a suports de publicitat exterior.  Caldrà presentar una proposta de l’anunci en format vertical (l’estàndard d’opis). També caldrà presentar proposta per darrera i lateral busos. 
Es lliurarà el màster en obert de cadascuna de les versions aprovades de l’anunci. 

Es preveuen 2 adaptacions de l’anunci a les mides i formats estàndard dels suports d’exterior (opis, banderoles, etc.) i per busos.
Mitjans digitals:

Creativitat i producció de l’anunci per als mitjans digitals. Caldrà presentar una proposta de l’anunci per a una campanya display (megabaner, robaplanes,...), una proposta de format especial (brand day o animació multimèdia) i una proposta específica per a la difusió de la campanya a les xarxes socials.

Es lliurarà el màster en obert de cadascuna de les versions aprovades de l’anunci. Caldrà produir totes les versions a utilitzar per a l’estratègia de comunicació online facilitant els formats necessaris per tal que les peces o vídeos (baners, robaplanes, brand, day, pre-rolls, roba-vídeo i àudio,...) compleixin els requisits i les especificacions òptimes que requereixin els diferents suports de campanya. L’empresa assumirà les adaptacions de les diferents creativitats que siguin necessàries (15 adaptacions display i 5 adaptacions a formats especials). També caldrà produir aquells formats necessaris per la seva difusió a les xarxes socials (stories, vídeos, imatges, etc).

També caldrà presentar proposta estratègica de campanya publicitària per XXSS.
El lliurament de les adaptacions (premsa, exterior i digital) haurà de ser en un termini màxim de 10 hores des de la data de la petició.

7. Calendari d’emissió de la campanya

L’estratègia comunicativa en la campanya per la potenciar del comerç de proximitat contempla la difusió dels missatges des de la formalització del contracte fins el 31 de desembre de 2023.

